Bjørn Einar Romøren

Bjørn Einar Romøren (født 1981) er en norsk tidligere skihopper som representerte Hosle IL. 20. mars 2005 satte han ny verdensrekord i skiflyging med 239 meter i Planica i Slovenia.

 Karrière 
Romøren har tre ganger vært med på å ta bronsemedaljer i laghopp, under VM 2003 i Val di Fiemme, VM 2005 i Oberstdorf og Vinter-OL 2006 i Torino. To ganger har han vært med på å vinne lagkonkurransen i VM i skiflyging – i 2004 og 2006.

Romøren fikk som en del av Kollenhopp være første prøvehopper i den nye Holmenkollbakken 2. mars 2010 klokken 20.15, med et hopp på 111 meter, ettersom klubben, etter rennledelsens ønske, gjennomførte prøvehopping dagen før den offisielle åpningen. Anette Sagen var i uoffisielle avstemninger stemt frem til å være den første som skulle få hoppe i Holmenkollbakken, og dette ble senere bestemt av byrådet i Oslo. Lederen i Kollenhopp hadde tidligere uttalt at Romøren burde få være den første hopperen. Prøvehoppingen møtte derfor sterke reaksjoner, og Romøren og ledelsen i Kollenhopp ble kraftig kritisert.

Under Ski-VM 2011 i Oslo vant Norge sølv i normalbakke, med Romøren på laget. De andre på det norske laget var Anders Jacobsen, Anders Bardal og Tom Hilde. VM-gullet gikk til Østerrike.

 Verdenscupseire 
 Nr. Dato Sted Øvelse 1.    Bischofshofen  Stor bakke K120 2. 7. mars 2004   Lahtis  Stor bakke K116 3. 10. mars 2004   Kuopio  Stor bakke K120 4. 20. mars 2005  Planica  Skiflyving HS215 5. 21. januar 2006  Sapporo  Stor bakke HS134 6. 18. mars 2006  Planica  Skiflyving HS215 7. 17. februar 2008  Willingen  Stor bakke HS145 8. 28. november 2009  Kuusamo  Stor bakke HS142

 Sammenlagtplasseringer i verdenscupen 
 Sesong  Plassering  Poeng 2002/03  14.  523 2003/04  3.  825 2004/05  14.  467 2005/06  6.  757 2006/07  29.  174 2007/08  11.  690 2008/09  34.  113 2009/10  9.  517 2010/11  17.  364 2011/12  32.  151 2013/14  74.  15

 Annet 
Han deltok i 2022 i NRKs reality-serie Mesternes Mester hvor han kom på andreplass etter Nils Jakob Hoff. For deltakelsen ble han nominert til publikumsprisen under Gullruten 2022, og var en av fire finalister etter den innledende avstemningen.

 Privat 
Romøren er bror av Jan-Erik «Nag» Romøren fra black metal-bandet Tsjuder. Han er også uttalt Stabæk-supporter.

16. juli 2019 ble det kjent at Romøren var diagnostisert med benvevskrefttypen Ewings sarkom, Han fikk diagnosen i mai 2019, og ble erklært kreftfri ett år senere.

Hans mor, Bente-Lill Romøren (1949–2025), var medlem av hoppkomitéen i Norges Skiforbund i 17 år fram til 2020, de seks siste åra som leder av komitéen. I flere av disse årene var hun eneste kvinnelige medlem.

 Referanser 

 Eksterne lenker 




Kategori:Norske skihoppere
Kategori:Verdensmestere i skiflyging
Kategori:Olympiske bronsemedaljevinnere for Norge
Kategori:Deltakere for Norge under Ski-VM 2001
Kategori:Deltakere for Norge under Ski-VM 2003
Kategori:Deltakere for Norge under Ski-VM 2005
Kategori:Deltakere for Norge under Vinter-OL 2006
Kategori:Skihoppere under Vinter-OL 2006
Kategori:Medaljevinnere under Vinter-OL 2006
Kategori:Deltakere for Norge under Vinter-OL 2010
Kategori:Skihoppere under Vinter-OL 2010
Kategori:Deltakere for Norge under Ski-VM 2011
Kategori:Mesternes Mester-deltakere
Kategori:Personer fra Bærum kommune